Kangana Ranaut on AmirKhan: কঙ্গনার নিশানায় মিস্টার পারফেকশনিস্ট, বললেন, বেচারা আমির

মুম্বই: তাঁর কথা তরবারির মতো ধার। বলিউডের অনেকেই তাঁর নিশানায় এসেছেন এর আগে। এগুলো বলিউড অভিনেত্রী কঙ্গনা রানাউতের (Kangana Ranaut) নামের সঙ্গে জড়িয়ে গিয়েছে । সিনেপ্রেমীরা এগুলির সঙ্গে পরিচিত। এবার তিনি মিস্টার পারফেকশনিস্ট (Mr. Perfectionist) আমির খানকেও ছেড়ে কথা বললেন না। কিন্তু, কেন?
লেখিকা শোভা দের একটি বইপ্রকাশ অনুষ্ঠানকে কেন্দ্র করে তার সূত্রপাত। যখন লেখিকা অনুষ্ঠানে আমির খানকে জিজ্ঞাসা করেন তাঁর বায়োপিক হলে তাতে কে অভিনয় করতে পারবেন? আমির তিন জনের নাম নেন। তাঁরা হলেন, আলিয়া ভাট (Alia Bhat), দীপিকা পাড়ুকোন (Dipika Padukone) , প্রিয়াঙ্কা চোপড়া (Priyanka Chopra)। কিন্তু, তিনি নাম নেননি কঙ্গনা রানাউতের। আর তাতেই বেজায় চটেছেন বলিউডের কুইন।

আমিরের কাছে লেখিকা ওই অনুষ্ঠানেই জানতে চান বায়োপিক করতে পারবেন না কঙ্গনা রানাউত? তাতে আমির বলেন, হ্যাঁ কঙ্গনা ভালো করতে পারবেন। কঙ্গনা খুব শক্তিশালী অভিনেতা। তাঁর অভিনয়ে বৈচিত্র্য আছে।–কিন্তু, এটা কঙ্গনাকে খুশি করতে পারেনি। তিনি মনে করেন, তাঁর নাম না নেওয়ার জন্য আমির খান অনেক চেষ্টা করেছিলেন।  সেই ভিডিও তুলে ধরে সোশ্যাল মিডিয়ায় কঙ্গনা লিখেছেন, বেচারা আমির খান। যেন জানেন না এমন ভাব করেছেন। আমি একমাত্র অভিনেত্রী তিনবার জাতীয় পুরস্কার (National Award) পেয়েছি। তিনি অনেক চেষ্টা করেছিলেন আমার নামটি না নেওয়ার জন্য। (Thank you @DeShobhaa j) আপনার বায়োপিক করতে পারলে আমি খুশি হব।

আরও পড়ুন: Aditi Sidharth Relationship: সিদ্ধার্থের সঙ্গে অদিতির প্রেম,প্রাক্তন স্বামী সতর্ক করলেন

কঙ্গনা তবে সেখানেই থেমে থাকেননি। একের পর এক টুইটে আমির খানকে আক্রমণ করেন। কঙ্গনা বলেছেন, শোভা দের চেয়ে তাঁর রাজনৈতিক আদর্শ আলাদা। কিন্তু, তাঁর ভঙ্গীতি তিনি মুগ্ধ হয়েছেন। কিন্তু, তা তাঁকে কলা, সংস্কৃতি, পরিশ্রমকে স্বীকৃতি দিতে বাধা দেয়নি। একইসঙ্গে শোভা দের নতুন বইয়ের জন্য শুভেচ্ছা জানিয়েছেন তিনি।
উল্লেখ্য, এর আগে কঙ্গনার নিশানায় অনেক অভিনেতাই এসেছেন। শত বিতর্কের মাঝেও অভিনয়ের জোরে নিজের জায়গা তিনি বলউডে অটুট রেখেছেন।